title: Berthe Morisot
text: Berthe Morisot (14 a viz Genver 1841 - 2 a viz Meurzh 1895) a oa ul livourez c'hall stag ouzh luskad an impresionouriezh.
  
  Ganet e oa e Bourges (Cher), ha gournizez e oa d'al livour Jean Honoré Fragonard. Gant he c'hoar Edma, he devoa studiet arz al livouriezh, dre livañ diouzh skouer al livadurioù diskouezet e mirdi al Louvre. Eno e reas anaoudegezh gant Fantin-Latour.
  
  Adalek 1861 e studias Berthe hag Edma gant Jean-Baptiste-Camille Corot e Ville-d'Avray. Perzh a gemer Berthe Morisot e Saloñs 1864, e hini 1865 goude, ma kinnigas un nebeud gwelvaoù. 
  
  E 1868 e reas anaoudegezh gant Manet, ha patrom e voe-hi dezhañ evit meur a livadur : Le Balcon, Le Repos, Berthe Morisot au bouquet de violettes. 
  
  E 1874 e tilezas ar Saloñs ofisiel evit kemer perzh e diskouezadeg Monet, Sisley, Renoir hag all.
  
  Er bloaz-se end-eeun e timezas gant Eugène Manet, breur Édouard.
  Pa varvas he gwaz e 1892 e vanas klañv, ma fizias he merc'h Julie Manet er barzh Stéphane Mallarmé hag en Auguste Renoir, dezhañ d'he c'helenn war al livouriezh. 
  
  Estreget oberennoù Camille Pissarro ne voe nemet he re a voe diskouezet en holl ziskouezadegoù kentañ an Drivladelourien. 
  
  Evel d'he c'hamaradez Mary Cassatt e plijas da Verthe Morisot livañ merc'hed, bugale, ha pennadoù eus buhez an tiegezhioù. 
  
  Mervel a reas Berthe Morisot d'an 2 a viz Meurzh 1895 e Pariz. Beziet e voe e bered Passy.
  
  Priziet e vez atav ar vuhez a zifluk eus ar stummoù dispis a zamweler en he zaolennoù hag eus kan al livioù war al lien.
  
  Breizh
  Bet eo al livourez e Breizh, graet ganti un toullad taolennoù e korn An Oriant.
  
  Poltrederien Berthe Morisot
  Meur a emboltred anezhi he deus graet. Livet eo bet gant he mignoned Renoir hag Edouard Manet, he breur-kaer, ivez.
  
  Gwelout ivez
  Mirdi brezhonek Berthe Morisot
  
  Liammoù diavaez 
  
    Berthe Morisot er WebMuseum
  
  Livourezed gall an XIXvet kantved 
  Berthe Morisot
  Ganedigezhioù 1841
  Marvioù 1895